Auguste-Édouard Mariette a oa un egiptologour gall, ganet en 1821 e Boulogne-sur-Mer ha marvet en 1881 e Kaero (Egipt). Lesanvet e veze Mariette Pacha. Diwar un egiptologour e-giz ar re a oa da goulz Napoleon Gozh, o preizhañ madoù arkeologel Egiptiz da gas da Vro-Chall, e teuas da vezañ doujusoch ouzh Egipt hag ouzh he zud o tisplegañ dezho perak e oa ret mirout an hendraoù-se a-benn adkavout istor o bro hag o fobl.